**Приложение № 3**

**Методология** **за формиране на извадка при проверка на допустимост на разходите в рамките на управленски проверки на Управляващите органи при верификация по операции, финансирани от Инструмента SAFE за възстановяване на вече изплатени средства за компенсация на МСП за увеличените разходи за електрическа енергия за периода февруари-септември 2022 г.**

**Приложимост на методологията**

*Европейски структурни и инвестиционни фондове 2014 – 2020:*

* Европейски фонд за регионално развитие, Кохезионен фонд, Европейски социален фонд, Помощ за възстановяване в полза на сближаването и териториите на Европа (REACT-EU).

*Оперативни програми 2014 – 2020:*

* Оперативна програма „Иновации и конкурентоспособност“;
* Оперативна програма „Транспорт и транспортна инфраструктура“;
* Оперативна програма „Околна среда“;
* Оперативна програма „Региони в растеж“;
* Оперативна програма „Наука и образование за интелигентен растеж“;
* Оперативна програма „Добро управление“.

*Операции:*

Операции, чрез които се прилага Инструмента SAFE за възстановяване на вече изплатени средства за компенсация на МСП за увеличените разходи за електрическа енергия за периода февруари-септември 2022 г. Средствата са изплатени в рамките на Национална мярка за компенсиране на небитовите крайни клиенти на електрическа енергия, одобрена с решение на Министерски съвет и изпълнявана от Министерство на енергетиката и Фонд „Сигурност на електроенергийната система“.

Бенефициент: Фонд „Енергийна сигурност на електроенергийната система“.

Крайни получатели: Крайните получатели са определени от бенефициента въз основа на подхода в Приложение 1.

**Оценка на риска:**

Основните рискови фактори при верификацията на разходите произтичат от:

* липса на опит на бенефициента от изпълнение на подобни проекти – ниско ниво на увереност в системата;
* кратки срокове за изпълнение и верификация на операциите;
* голям брой крайни получатели на помощта.

Тези рискови фактори са взети предвид при допусканията за формиране на извадката.

**Основание за прилагане на извадка при осъществяване на управленски проверки в процеса на верификация**

От Националната мярка са могли да се възползват около 633 000 небитови крайни клиенти, вкл. всички малки и средни предприятия. Към 31.12.2022 г. по данни от Националния статистически институт нефинансовите предприятия в Република България са около 411 000 броя, от които над 99% са МСП.

В рамките на двете програми, формиращи Националната мярка, са подкрепени общо над 250 хил. небитови крайни потребители на електрическа енергия, като общият размер на изплатените компенсации надхвърля 3.9 млрд. лева. В подкрепените крайни получатели са включени МСП, които са допустими за финансиране по описаните по-горе оперативни програми.

Предвид това, че в исканията за плащане, подадени от бенефициента Фонд „Сигурност на електроенергийната система“ предстои да бъдат включени значителен брой разходни позиции (фактури и/или други статистически единици), с цел спазване на принципа разходите за контрол да не превишават ползите от него, е подходящо верификацията на искането за плащане да се извърши въз основа на извадка, базирана на статистически метод.

По отношение на попадналите в извадката разходни позиции ще бъде извършена проверка на допустимостта на крайните получатели по отношение на категорията предприятие (МСП).

Подобен подход е допустим при описаните по-горе обстоятелства съгласно т. 1.7. от Ръководството за държавите членки относно проверките на управлението (EGESIF\_14-0012\_02 final).

**Формиране на извадката:**

*Съвкупност:* разходни позиции, включени в ИП, подадено от бенефициента пред Управляващия орган;

*Метод за формиране на извадката:* статистически;

*Техника за осъществяване на статистическия подбор:* подбор на случаен принцип с вероятност, пропорционална на размера;

*Статистическа единица:* разходна позиция;

*Статистически метод:* извадка по парична единица (MUS);

Същият е избран предвид следното:

- популацията, от която ще бъде формирана извадката е еднотипна (състои се от компенсации, изплатени на МСП);

- списъкът на допустимите крайни получатели, разходи за които са включени от бенефициента в ИП, се основава на данни от НСИ. Това позволява очакваното ниво на грешки да се оцени като ниско.

Предложеният метод е описан в Указанията на ЕК за извадкови методи за Одитните органи (Guidance on sampling methods for audit authorities - Programming periods 2007-2013 and 2014-2020, EGESIF\_16-0014-01 20/01//2017).

*Стратификация:*

Идентифицираните рискове предполагат възможна стратификация единствено по размер на разходите. Тъй като в извадката по парична единица размерът на разходите вече е взет предвид при подбора на статистическите единици то за дадената съвкупност стратифицирането не носи добавена стойност.

*Определяне на извадката за верификация*

Статистическият подход предполага използването на достатъчно голям размер на извадката. В теория на статистиката за достатъчно голям обем на извадката се счита, ако тя включва над 30 единици.

**Стъпка 1**

Тъй като за този тип операции няма данни за отминали периоди се избира предварителна извадка в размер от минимум 30 единици.

Единиците в популацията се подреждат на случаен принцип, чрез генератор на случайни числа (например функцията на MS Excel ROUND(RAND();5).

Прилагането на стандартен подход на извадка по парична единица изисква да се **идентифицират единиците от популацията с висока стойност** (ако има такива), които се обособяват в „горна страта“ и подлежат на 100 % проверка. Това са единиците, които надвишават „граничната стойност“ (cut-off value), получена при разделяне на общата стойност на популацията (BV) и размера на извадката (n).

Към остатъка от популацията се прилага коефициент за вероятност, пропорционален на размера – интервал на извадката (SI), чрез който се избира остатъкът от единиците от популацията (долна страта) до определения размер на извадката. Интервалът на извадката (SI) се изчислява чрез разделяне на стойността на единиците от популацията в долна страта и техния брой.

В случай, че в остатъка от популацията има единици, чиято стойност надвишава големината на интервала, същите следва да бъдат идентифицирани и отнесени към горната страта.

Първата единица се избира чрез генерирано случайно число. След това се избират останалите единици чрез прилагане на окончателно изчисления интервал на извадката.

Верификацията на попадналите в извадката разходни единици се извършва по отношение на допустимостта на крайните получатели и допустимостта на относимите за тях разходи.

В случай, че при проверките се установят грешки с финансово влияние, същите се екстраполират, съгласно използвания метод и анализират. Ако получените стойности за проектираната грешка и за горната граница на грешката са под нивото на максималната допустима грешка от 2% от стойността на искането за плащане, се приема, че резултатите са достатъчни за формиране на валидно становище и не е необходимо извършването на допълнителни проверки. Установените по време на верификацията грешки следва да бъдат коригирани от поисканите за възстановяване разходи от бенефициента.

В случай, че проектираната грешка или горната граница на грешката са над предварително определения праг на същественост от 2% от стойността на искането за плащане, се пристъпва към определяне на окончателен размер на извадката по парична единица.

**Стъпка 2**

Окончателният размер на извадката следва да бъде определен като се използват резултатите от предварителната извадка и се изчислява по следната формула:

𝑧 × BV х 𝜎2

n = --------------

𝑇𝐸 – 𝐴𝐸 ,

където:

* *BV* е общата отчетена стойност на разходите в дадено искане;
* нивото на сигурност и свързания коефициент z от нормалното разпределение;

За *z* се приема стойност 1,645, съответстваща на ниво на сигурност 90% и ниско ниво на увереност за системата на бенефициента, определена на база оценка на риска;

* 𝑇𝐸 е максималната допустима грешка - 2% от стойността на разходите в ИП;
* 𝐴𝐸 е очакваната грешка, представляваща стойността на проектираната грешка от предварителната извадка;
* 𝜎 е стандартно отклонение на грешките, определено въз основа на резултатите от предварителната извадка.

Окончателният размер на извадката се закръглява нагоре до най-близкото цяло число.

От общия брой на единиците в окончателната извадка се изважда броят на проверените единици в предварителната извадка. Разликата представлява броя на разходните позиции, които подлежат на допълнителна проверка.

Изборът на разходните единици, които подлежат на проверка в окончателната извадка се извършва по начина, описан в **Стъпка 1.**

Установените в резултат на извършените проверки грешки с финансово влияние се проектират върху съвкупността.

1. Грешката за „горната страта“ е равна на сбора от грешките, които са открити във всяка от единиците.

2. Проектираната грешка за „долната страта“ се определя като:

* за всяка единица в извадката се изчислява процента на грешката като съотношение между грешката и съответния разход;
* изчислените съотношения между грешката и съответната стойност за всяка единица от извадката се сумират;
* полученият резултат от сумирането се умножава по стойността на интервала на извадката (SI).

Окончателната проектирана грешка е равна на сбора от грешките в „горната страта“ и проектираната грешка в „долната страта“.

При анализиране на резултатите могат да се направят следните заключения:

* ако проектираната грешка е по-голяма от максималната допустима грешка, то грешките в съвкупността са по-големи от прага на същественост;
* ако горната граница на грешката е по-малка от максималната допустима грешка, то грешките в съвкупността са по-малки от прага на същественост;
* ако проектираната грешка е по-малка от максималната допустима грешка, но горната граница на грешката е по-голяма, то е необходима допълнителна работа.

Приложение 1

**Определяне на съвкупност от всички небитови крайни клиенти, по отношение на които ще се прилага Инструмента SAFE чрез операции, с които да се възстановят вече извършени допустими разходи за компенсации на МСП за увеличените им разходи за електрическа енергия за периода февруари-септември 2022 г.**

За идентифициране на съвкупността от предприятия, които отговарят на изискванията за подкрепа и с цел минимизиране на риска от грешки, е необходимо:

**Етап 1:**

1. **В списъка да не бъдат включвани:**

* предприятията, които са подали пред НСИ данни, че са неактивни през 2021 или 2022 г. или не са подали годишен отчет за 2022 г.
* предприятията, които въз основа на данни за 2021 г. извършват недопустими дейности (основна и/или допълнителни) съгласно чл. 3, пар. 3 на Регламент (ЕС) 1301/2013, а именно: производството, обработката и продажбата на тютюн и  
  тютюневи изделия (предприятия с код по КИД 01.15 „Отглеждане на тютюн“, 01.63 „Дейности след прибиране на реколта“, 12.00 „Производство на тютюневи изделия“, 46.35 „Търговия на едро с тютюневи изделия“, 47.26 „Търговия на дребно с тютюневи изделия“ и 46.17 „Търговско посредничество с хранителни стоки, напитки и тютюневи изделия“.
* предприятията, които въз основа на данни за 2021 г. осъществяват икономическа дейност (основна и/или допълнителни) в секторите O – Държавно управление, T – Дейности на домакинства като работодатели; Недиференцирани дейности на домакинства по производство на стоки и услуги за собствено потребление и U – Дейности на екстериториални организации и служби;

1. **В списъка да бъдат включени:**
2. **предприятия, за които през 2020 г. и 2021 г. са изпълнени кумулативно следните условия:**

* средно списъчният брой на персонала[[1]](#footnote-2) не надвишава 250 човека;
* годишният оборот[[2]](#footnote-3) не превишава 97 500 000 лева и/или стойността на активите[[3]](#footnote-4) не превишава 84 000 000 лева;
* няма или има по-малко 25% държавно или общинско участие;
* чуждестранни юридически и/или физически лица не притежават или притежават по-малко от 25% от капитала или от броя на гласовете в общото му събрание;
* не е декларирано наличието на регистрирани клонове (поделения, филиали) извън България;
* не са глава на многонационална група предприятия, част от местно контролирана многонационална група предприятия или част от чуждо контролирана многонационална група предприятия.

1. **предприятията, за които през 2019 г. и 2020 г. са изпълнени кумулативно следните условия:**

* средно списъчният брой на персонала не надвишава 250 човека;
* годишният оборот не превишава 97 500 000 лева и/или стойността на активите не превишава 84 000 000 лева;
* няма или има по-малко 25% държавно или общинско участие;
* чуждестранни юридически и/или физически лица не притежават или притежават по-малко от 25% от капитала или от броя на гласовете в общото му събрание;
* не е декларирано наличието на регистрирани клонове (поделения, филиали) извън България;
* не са глава на многонационална група предприятия, част от местно контролирана многонационална група предприятия или част от чуждо контролирана многонационална група предприятия.

1. **предприятията, за които през 2018 г., 2019 г. и 2021 г. са изпълнени кумулативно следните условия:**

* средно списъчният брой на персонала не надвишава 250 човека;
* годишният оборот не превишава 97 500 000 лева и/или стойността на активите не превишава 84 000 000 лева;
* няма или има по-малко 25% държавно или общинско участие;
* чуждестранни юридически и/или физически лица не притежават или притежават по-малко от 25% от капитала или от броя на гласовете в общото му събрание;
* не е декларирано наличието на регистрирани клонове (поделения, филиали) извън България;
* не са глава на многонационална група предприятия, част от местно контролирана многонационална група предприятия или част от чуждо контролирана многонационална група предприятия.

|  |
| --- |
| * **ВАЖНО!!!** Данните за средно списъчен брой на персонала, годишен оборот и стойност на активите на предприятията с регистрирани клонове на територията на България следва да включват и данните на всичките им клонове. * **ВАЖНО!!!** При предприятия изготвящи и представящи консолидиран отчет или включени в консолидирания отчет на друго предприятие данните относно средно списъчен брой на персонала, годишен оборот и стойност на активите следва да са от консолидирания отчет. * **ВАЖНО!!!** При изчисляване на данните за средно списъчен брой на персонала, годишен оборот и стойност на активите се взема предвид дали предприятието е независимо, дали е предприятие партньор по смисъла на чл. 4, ал. 3 от ЗМСП, или е свързано предприятие по смисъла на чл. 4, ал. 5, като: * за свързаните предприятия данните се изчисляват с натрупване; * за предприятията партньори данните се изчисляват съобразно чл. 4г от ЗМСП; * за предприятията, които са глава на местна група предприятия или са част от такава група, данните се изчисляват с натрупване, включващо данните на всички предприятия в групата. |

**Етап 2:**

За предприятията с код по КИД 47.11 „Търговия на дребно в неспециализирани магазини предимно с хранителни стоки, напитки и тютюневи изделия“, 46.21 „Търговия на едро със зърно, семена, фуражи и необработен тютюн“ и 46.39 „Неспециализирана търговия на едро с хранителни стоки, напитки и тютюневи изделия“, отговарящи на критериите по-горе, следва да се направи допълнителна проверка като се филтрират единствено предприятията, които не са декларирали пред Националния статистически институт в *Справка за продажбите и търговските обекти през 2021 г.* приходи от продажба на тютюневи изделия.

1. Средносписъчният брой на персонала се формира като сбор от средносписъчния брой на персонала без лицата, които са по майчинство (код 1001), наетите лица по договори за управление и контрол (код 1400) и работещите собственици (код 1600) от „Отчет за заетите лица, средствата за работна заплата и други разходи за труд” за съответната финансова година. [↑](#footnote-ref-2)
2. Под годишен оборот следва да се разбира стойността на ред „Нетни приходи от продажби“ (код на реда 15100, кол. 1) от приходната част на Отчета за приходите и разходите за съответната година, респективно Консолидирания отчет за приходите и разходи (ако е приложимо). [↑](#footnote-ref-3)
3. Под стойност на активите следва да се разбира общата сума на активите (код на реда 04500, кол. 1) от Счетоводния баланс за съответната година, респективно Консолидирания счетоводен баланс (ако е приложимо). [↑](#footnote-ref-4)